stanford-oval/wikipedia huggingface dataset:
เอลซา (ตัวละคร)

ตัวละครสมมติจากแฟรนไชส์ผจญภัยแดนคำสาปราชินีหิมะ
| เอลซา |
| --- | --- |
ตัวละครใน โฟรเซน
เอลซาในใบปิดภาพยนตร์ผจญภัยปริศนาราชินีหิมะ (ค.ศ. 2013)
ปรากฏครั้งแรก: ผจญภัยแดนคำสาปราชินีหิมะ (ค.ศ. 2019)
ปรากฏครั้งสุดท้าย: ผจญภัยปริศนาราชินีหิมะ (ค.ศ. 2019)
สร้างโดย:   คริส บัก  เจนนิเฟอร์ ลี 
เค้าโครงจาก: ราชินีหิมะ จากนิทานของฮันส์ คริสเตียน แอนเดอร์เซน
แสดงโดย: แคสเซีย เลฟวี (โฟรเซน: มิวสิคัล)
ให้เสียงโดย: ภาษาอังกฤษ: อิดีนา เมนเซล (วัยผู้ใหญ่) ผจญภัยแดนคำสาปราชินีหิมะ:  อีวา เบลลา (8 ขวบ) สเพนเซอร์ กานัส (12 ขวบ) ผจญภัยปริศนาราชินีหิมะ: แมทที คอนฟอร์ติ (เอลซาวัยรุ่น) อีวา เบลลา (เอลซาวัยรุ่น เสียงที่เก็บบันทึกไว้) ภาษาไทย: วิชญาณี เปียกลิ่น (วัยผู้ใหญ่)
ข้อมูลตัวละครในเรื่อง
ชื่อเต็ม: เอลซา
นามแฝง: ราชินีหิมะ
เผ่าพันธุ์: มนุษย์
เพศ: หญิง
ตำแหน่ง: ผู้ปกป้องป่าเวทมนตร์ (หลังสละราชสมบัติ) ราชินีแห่งเอเรนเดลล์ (ตั้งแต่วันครองราชย์จนกระทั่งสละราชสมบัติ) เจ้าหญิงแห่งเอเรนเดลล์ (ตอนเกิด)
ครอบครัว:   กษัตริย์รูเนิร์ด (ปู่)  กษัตริย์อักนารร์  (พ่อ)  ราชินีอิดูนา  (แม่)  อันนา (น้องสาว)  โอลาฟ (สิ่งที่สร้าง)  มาร์ชแมลโลว์ (สิ่งที่สร้าง) 
บ้านเกิด: อาณาจักรเอเรนเดลล์
สัญชาติ: นอร์เวย์
อายุ: 8 ถึง 24 ปี
วันเกิด: เหมายัน (21–22 ธันวาคม)
เอลซา (อังกฤษ: Elsa) เป็นตัวละครที่ปรากฏตัวในภาพยนตร์ผจญภัยแดนคำสาปราชินีหิมะ (2013) และผจญภัยปริศนาราชินีหิมะ (ค.ศ. 2019) โดยภาคแรกให้เสียงโดยอิดีนา เมนเซล ส่วนอีวา เบลลาให้เสียงตอนวัยเด็กและสเพนเซอร์ กานัส ให้เสียงตอนวัยรุ่น ในขณะที่ภาคสอง แมทที คอนฟอร์ติ (ตอนช่วงแรกของภาพยนตร์) และเอวา เบลลา (เสียงที่บันทึกไว้) ให้เสียงเอลซาวัยเด็ก
คริส บักและเจนนิเฟอร์ ลี ผู้กำกับตัวละคร สร้างเธอจากชื่อเรื่องของตัวละคร (title character) ใน"ราชินีหิมะ" นิทานเดนมาร์กของฮันส์ คริสเตียน แอนเดอร์เซน ในภาพยนตร์ดิสนีย์ เธอเป็นเจ้าหญิงในอาณาจักรสแกนดิเนเวียสมมติที่มีชื่อว่า อาณาจักรเอเรนเดลล์ โดยเป็นทายาทหญิงของราชวงศ์และเป็นพี่สาวของอันนา (คริสเตน เบลล์) เอลซามีพลังวิเศษที่จะสร้างและจัดการน้ำแข็งและหิมะ โดยเธอทำให้เอเรนเดลล์ตกอยู่ในช่วงฤดูหนาวนิรันดร์ในพิธีครองราชย์ตอนเย็นโดยไม่ตั้งใจ ซึ่งตอนแรกเธอพยายามควบคุมและปกปิดทักษะของเธอ และต่อมาปลดปล่อยตัวเธอจากความกลัวในการทำร้ายผู้อื่น โดยเฉพาะน้องสาวของเธอ
เอลซาได้รับเสียงวิจารณ์ในแง่บวกจากผู้ชม โดยยกย่องถึงบุคลิกภาพและจุดอ่อนที่ซับซ้อน และเมนเซลยังถูกยกย่องในเรื่องการให้เสียง โดยเฉพาะในเพลง "Let it go" (หรือชื่อไทยว่า "ปล่อยมันไป")
อ่านเพิ่ม

Lee, Jennifer (2013). "Frozen's Final Shooting Draft" (PDF). Walt Disney Animation Studios. คลังข้อมูลเก่าเก็บจากแหล่งเดิม (PDF)เมื่อ April 1, 2014. สืบค้นเมื่อ February 20, 2014.
แหล่งข้อมูลอื่น

Official character page
Disney's Frozen "Let It Go" Sequence Performed by Idina Menzel ที่ยูทูบ
| ด ค กดิสนีย์ โฟรเซน |
| --- | --- |
ภาพยนตร์:  ผจญภัยแดนคำสาปราชินีหิมะ (2013) รางวัล  ผจญภัยปริศนาราชินีหิมะ (2019) รางวัล  โฟนเซน 3 (2027) 
ภาพยนตร์สั้น:  โฟรเซนฟีเวอร์ (2015)  โอลาฟกับการผจญภัยอันหนาวเหน็บ (2017)  วันซ์อะพอนอะโนว์แมน (2020)  โอลาฟพรีเซนส์  (2021) 
ตัวละคร:  อันนา  เอลซา  โอลาฟ  คริสตอฟฟ์  สเวน  ฮานส์ 
  หมวดหมู่
เอลิซาเบธ แฟร์แนร์

| เอลิซาเบธ แฟร์แนร์ |
| --- | --- |
เกิด: 30 มีนาคม พ.ศ. 2512 (55 ปี) ออสโล ประเทศนอร์เวย์
สัญชาติ: นอร์เวย์
มีชื่อเสียงจาก: พระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์
คู่สมรส: ทอม โฟล์ค เบลคมัน
บิดามารดา: โยฮัน แฟร์แนร์ เจ้าหญิงอัสตริดแห่งนอร์เวย์
เอลิซาเบธ แฟร์แนร์ (อังกฤษ: Elisabeth Ferner) เกิดเมื่อวันที่ 30 มีนาคม พ.ศ. 2512 เป็นพระธิดาคนที่ 4 และ 3 ใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 81 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
ด้านชีวิตส่วนตัว เธอสมรสกับ ทอม โฟล์ค เบลคมัน เมื่อวันที่ 3 ตุลาคม 2535 มีบุตรชาย 1 คน คือ
เบนจามิน แฟร์แนร์ เบลคมัน (25 เมษายน 2542) โดยอยู่ในลำดับที่ 82 ในการสืบราชสันตติวงศ์สหราชอาณาจักร
เอลิซา ลัม

| เอลิซา ลัม |
| --- | --- |
藍可兒
เกิด: 30 เมษายน ค.ศ. 1991 แวนคูเวอร์ รัฐบริติชโคลัมเบีย ประเทศแคนาดา
สาบสูญ: 31 มกราคม ค.ศ. 2013 ลอสแอนเจลิส รัฐแคลิฟอร์เนีย สหรัฐ
เสียชีวิต: 2 กุมภาพันธ์ ค.ศ. 2013(2013-02-02) (21 ปี) โรงแรมเซซิล ลอสแอนเจลิส รัฐแคลิฟอร์เนีย สหรัฐ
สาเหตุเสียชีวิต: อุบัติเหตุ
พบร่าง: 19 กุมภาพันธ์ ค.ศ. 2013 โรงแรมเซซิลล์ ลอสแอนเจลิส รัฐแคลิฟอร์เนีย สหรัฐ
อาชีพ: นักเรียน
เอลิซา ลัม (อังกฤษ: Elisa Lam; จีนตัวย่อ: 蓝可儿; จีนตัวเต็ม: 藍可兒) เป็นนักศึกษาชาวแคนาดาเชื้อสายฮ่องกง ที่มีการระบุว่าหายสาบสูญตั้งแต่วันที่ 31 มกราคม พ.ศ. 2556 ก่อนที่จะพบเป็นศพในแทงค์น้ำในโรงแรมเซซิล (Cecil Hotel) ในวันที่ 19 กุมภาพันธ์ พ.ศ. 2556 ซึ่งการเสียชีวิตของเธอทำให้มีการคาดการณ์ต่าง ๆ โดยเฉพาะกระแสความลึกลับจากคลิปในลิฟต์ที่มีเรื่องสงสัยต่าง ๆ ทางอินเทอร์เน็ต
การหายตัวไปและการพบศพ

เอลิซา ลัม ได้เดินทางมายังลอสแอนเจลิส และเข้าพักในโรงแรมเซซิล โดยในวันที่ 31 มกราคม พ.ศ. 2556 ซึ่งเป็นวันที่เธอต้องเช็คเอาท์ออกจากโรงแรม แต่ครอบครัวของเธอไม่ได้รับการติดต่อจากเอลิซา และพบว่าเธอยังไม่ได้เดินทางออกจากแคลิฟอร์เนีย จึงได้แจ้งตำรวจให้ค้นหาเธอ ทางตำรวจจึงได้ระบุว่าเธอหายสาบสูญตั้งแต่วันที่ 31 มกราคม และได้หลักฐานมาอย่างหนึ่งคือ คลิปวิดีโอที่เธอพยายามกดลิฟต์ก่อนที่จะเดินออกไปก่อนที่ลิฟต์จะปิด
ต่อมา ผู้เข้าพักโรงแรมนี้พบว่าน้ำของโรงแรมกลายเป็นสีดำและมีรสชาติแปลก จึงได้ให้พนักงานโรงแรมได้เข้าไปตรวจสอบแทงค์น้ำบนชั้นดาดฟ้า และได้พบศพของเอลิซา ลัม ในสภาพเปลือยกาย พร้อมกับเสื้อผ้าที่ปรากฏในคลิปวิดีโอที่เธอได้เข้าไปในลิฟต์ที่ก้นแทงค์นำ ทำให้เกิดเสียงวิพากษ์วิจารณ์และกลายเป็นกระแสว่าเป็นคดีลึกลับ อย่างไรก็ตาม ตำรวจสรุปปิดคดีว่าเป็น "อุบัติเหตุ"
เอลิซาเบธแห่งเดนมาร์ก

| เอลิซาเบธแห่งเดนมาร์ก |
| --- | --- |
ดัชเชสแห่งเมคเลินบวร์ค-กึสโทร

ประสูติ: 14 ตุลาคม ค.ศ. 1524
สิ้นพระชนม์: 15 ตุลาคม ค.ศ. 1586
คู่อภิเษก: มักนุสที่ 3 ดยุกแห่งเมคเลินบวร์ค-ชเวรีน  อุลริชที่ 3 ดยุคแห่งเมคเลินบวร์ค-กึสโทร
พระบุตร: โซฟีแห่งเมคเลินบวร์ค-กึส โทร สมเด็จพระราชินีแห่งเดนมาร์ก
ราชวงศ์: อ็อลเดินบวร์ค
พระบิดา: สมเด็จพระเจ้าเฟรเดอริคที่ 1 แห่งเดนมาร์ก
พระมารดา: โซฟีแห่งโพเมอราเนีย
เจ้าหญิงเอลิซาเบธแห่งเดนมาร์ก (อังกฤษ: Elizabeth of Denmark) (14 ตุลาคม ค.ศ. 1524 - 15 ตุลาคม ค.ศ. 1586) ทรงเป็นดัชเชสแห่งเมคเลินบวร์ค-ชเวรีนและต่อมาแห่งเมคเลินบวร์ค-กึส โทร โดยการสมรส เอลิซาเบธทรงเป็นพระราชธิดาพระองค์ใหญ่ในสมเด็จพระเจ้าเฟรเดอริคที่ 1 แห่งเดนมาร์กและโซฟีแห่งโพเมอราเนีย
เอลี วิตนีย์

เอลี วิทนีย์
อีไล วิทนี่' (อังกฤษ: Eli Whitney – 8 กุมภาพันธ์ พ.ศ. 2308 –  8 มกราคม พ.ศ. 2368) นักประดิษฐ์ชาวอเมริกัน เกิดที่เมืองเวสต์บอโรว์ รัฐแมสซาชูเซตส์ ได้เข้าศึกษาด้านกฎหมายจากมหาวิทยาลัยเยล แต่ไม่จบการศึกษาเนื่องจากขาดทุนทรัพย์ จึงลาออกและไปเป็นครูกวดวิชาที่รัฐจอร์เจียและได้รับการอุปถัมภ์จากนางนาธาเนียล กรีน ภริยาหม้ายของนายพลกรีน วีรบุษทหารของฝ่ายปฏิวัติ นางกรีนให้อีไลไปพักอาศัยในไร่ของเธอ ทำให้อีไลมีเวลาอ่านตำรากฎหมายและเริ่มงานประดิษฐ์คิดค้นเครื่องปั่นฝ้ายเป็นผลสำเร็จ ซึ่งสามารถแยกใยฝ้ายออกจากเมล็ดได้โดยได้จดสิทธิบัตรเมื่อไว้ พ.ศ. 2337  แต่เครื่องปั่นฝ้ายที่อีไลคิดขึ้นได้และจดทะเบียนไว้นี้ถูกลอกเลียน ทำให้อีไลหมดตัวไปกับการฟ้องร้องป้องกันลิขสิทธิ์แต่ไม่ประสบผลสำเร็จแพ้คดีเสีย
อย่างไรก็ดี ในเวลาต่อมอีไล วิทนี่ก็ประสบความสำเร็จทางธุรกิจร่วมกับเพื่อนที่เคยเรียนที่เดียวกันมา คือมหาวิทยาลัยเยล ซึ่งเพื่อนผู้นี้เป็นผู้จัดการไร่ที่ต่อมาคือสามีคนใหม่ของนางกรีนนั่นเอง โดยอีไลได้รับสัญญาจ้างเหมาสร้างอาวุธปืนกับรัฐบาล ทำให้อีไลฟื้นตัวจากภาระการเงินและมั่งคั่งขึ้นในเวลาต่อมาจากการพัฒนากรรมวิธีการผลิตเป็นจำนวนมาก
อีไล วิทนี่มีชีวิตอยู่ตรงกับรัชสมัยของสมเด็จพระเจ้าอยู่หัวพระที่นั่งสุริยาสน์อมรินทร์ หรือพระเจ้าเอกทัศน์ในปลายสมัยกรุงศรีอยุธยาและพระบาทสมเด็จพระนั่งเกล้าเจ้าอยู่หัว รัชกาลที่ 3
เอลดาริออน

เอลดาริออน (อังกฤษ: Eldarion) เป็นตัวละครในจินตนิยายชุด เดอะลอร์ดออฟเดอะริงส์ ประพันธ์โดย เจ. อาร์. อาร์. โทลคีน เขาเป็นโอรสของอาร์เวนและอารากอร์น เกิดประมาณปีที่ 20 ยุคที่สี่ หลังจากกษัตริย์อารากอร์นสวรรคตได้ขึ้นครองราชย์เป็นกษัตริย์แห่งอาณาจักรที่ถูกรวมขึ้นใหม่ (อาร์นอร์และกอนดอร์)
เอลตัน จอห์น

| เอลตัน จอห์น |
| --- | --- |

ข้อมูลพื้นฐาน
ชื่อเกิด: เรจินัลด์ เคนเนธ ดไวต์ (Reginald Kenneth Dwight)
เกิด: 25 มีนาคม พ.ศ. 2490 (77 ปี)
ที่เกิด: พินเนอร์, ประเทศอังกฤษ
แนวเพลง: ป็อป, เปียโน-ร็อก, ร็อก
อาชีพ: นักร้อง, นักดนตรี, นักแต่งเพลง
เครื่องดนตรี: เปียโน
ช่วงปี: พ.ศ. 2510 – ปัจจุบัน

เว็บไซต์: eltonjohn.com
เซอร์ เอลตัน เฮอร์คูลีส จอห์น (อังกฤษ: Sir Elton Hercules John) เกิดเมื่อวันที่ 25 มีนาคม พ.ศ. 2490 เป็นนักร้อง นักดนตรี นักแต่งเพลง นักแสดง ชาวอังกฤษ
เอลตัน จอห์นอยู่ในวงการเพลงมานาน 4 ทศวรรษ ประสบความสำเร็จอย่างมากในช่วงยุค 70 มียอดขายรวม 550 ล้านชุด  มีเพลง Top 40 ในอเมริกามากกว่า 200 เพลงรวมถึงมีอัลบั้มอันดับ 1 เจ็ดอัลบั้มติดต่อกัน  มีเพลงติด Top 40 23 เพลง, มีเพลงติด  Top 10 16 เพลง และเพลงอันดับ 1 หกเพลง
เพลงดังที่เป็นที่รู้จักอย่าง ยัวร์ซอง (Your Song) และเพลงประกอบภาพยนตร์ “เดอะ ไลออนคิง” เพลง "Can you feel the love to night" ล่าสุดเอลตันจอห์นได้ เข้าพิธีวิวาห์กับนาย “เดวิด เฟอร์นิช” แฟนหนุ่มนักสร้างภาพยนตร์ชาวแคนาดา วัย 43 ปี  เมื่อวันที่ 21 ธันวาคม ค.ศ. 2005 หลังอังกฤษเปิดโอกาส ให้คู่รักร่วมเพศจดทะเบียนรับรอง การครองชีวิตคู่ได้ตามกฎหมาย “ซีวิล พาร์ตเนอร์ชิป” ซึ่งมีผลบังคับใช้มาตั้งแต่ 5 ธันวาคม
ค.ศ. 1997 เอลตัน จอห์น ได้ดัดแปลงเนื้อร้องของเพลง "Candle in the Wind" เพื่อเป็นการไว้อาลัยให้กับการจากไปของเจ้าหญิงไดอานา เขาได้แสดงเพลงนี้ในพิธีศพของเจ้าหญิง ณ วิหารเวสต์มินสเตอร์ หลังจากนั้น ซิงเกิล "Candle in the Wind 1997" ได้กลายเป็นซิงเกิลที่ทำยอดขายได้เร็วที่สุดตลอดกาลด้วยยอดขายกว่า 30 ล้านก๊อปปี้ทั่วโลก รายได้ประมาณ 55 ล้านปอนด์จากการขายซิงเกิลนี้ได้มอบให้กับกองทุน Diana, Princess of Wales Memorial Fund นอกจากนี้ เขายังได้รับรางวัลแกรมมี่สาขา Best Male Pop Vocal Performance จากซิงเกิลนี้อีกด้วย เอลตัน จอห์น ได้รับการจารึกชื่อไว้ในหอเกียรติยศศิลปินร็อกแอนด์โรลใน ค.ศ. 1994 ซึ่งเป็นปีแรกที่เขาได้รับการเสนอชื่อ
เขาได้รับเชิญในภาพยนตร์เรื่อง"คิงส์แมน รวมพลังโคตรพยัคฆ์ "เมื่อปีค.ศ.2017 โดยรับบทเป็นตัวเขาเอง ที่ถูกลักพาตัวมาโดยป๊อปปี้ในช่วงที่เกิดเหตุชลมุนจากวาเลนไทน์
ชีวิตส่วนตัว

เอลตัน จอห์น ได้ออกมาเปิดเผยว่าเป็นชายรักร่วมเพศ และได้แต่งงานกับเดวิด เฟอร์นิช ในวันที่ 21 ธันวาคม ค.ศ. 2014 ทั้งคู่มีบุตรทั้งหมด 2 คน
รางวัลและเกียรติยศ

เมื่อปี 1992 เขากับเบอร์นี่ ทอพิน ได้รับการจารึกชื่อไว้ในหอเกียรติยศนักแต่งเพลง ในปี 1995 เอลตัน จอห์น ได้รับเครื่องราชอิสริยาภรณ์แห่งสหราชอาณาจักร และในวันที่ 24 กุมภาพันธ์ 1998 สมเด็จพระราชินีอลิซาเบธที่ 2 ได้ทรงแต่งตั้งให้เขาเป็นอัศวิน อีกทั้งยังพระราชทานยศให้เขาเป็นท่านเซอร์ ในวันที่ 9 ตุลาคม 2006 บริษัทวอลต์ ดีสนีย์ได้ประกาศให้เอลตัน จอห์น เป็นตำนานแห่งดีสนีย์ ซึ่งเป็นเกียรติประวัติสูงสุดที่ทางดีสนีย์มอบให้เขา ในฐานะที่เขาได้สร้างผลงานเพลงเลื่องชื่อมากมายให้กับภาพยนตร์และงานละครของดีสนีย์ เอลตัน จอห์น พิชิตบัลลังก์เพลงป็อปมาไว้ในมือได้แล้ว
แหล่งข้อมูลอื่น

eltonjohn.com
| ด ค กรางวัลตำนานแกรมมี |
| --- | --- |
 แอนดรูว์ ลอยด์ เวบเบอร์ / ไลซา มินเนลลิ / วิลลี เนลสัน / สโมกีย์ โรบินสัน (1990)  จอห์นนี แคช / อารีทา แฟรงคลิน / บิลลี โจเอล / ควินซี โจนส์ (1991)  บาร์บรา สไตรแซนด์ (1992)  ไมเคิล แจ็กสัน (1993)  เคอร์ทิส เมย์ฟิลด์ / แฟรงก์ ซินาตรา (1994)  ลูชาโน ปาวารอตตี (1998)  เอลตัน จอห์น (1999)  บีจีส์ (2003)
เอลสวิธ

| เอลสวิธ> สมเด็จพระราชินีแห่งเวสเซ็กส์ |
| --- | --- |
ครองราชย์: 23 เมษายน ค.ศ. 871 – 26 ตุลาคม ค.ศ. 899
ประสูติ: ประมาณ ค.ศ. 852   เมอร์เซีย
สวรรคต: 5 ธันวาคม ค.ศ. 905
พระราชสวามี: สมเด็จพระเจ้าอัลเฟรดมหาราช
พระราชบิดา: อัลเทเรด มิวซิล
พระราชมารดา: เอ็ดบูร์
สมเด็จพระราชินีเอลสวิธแห่งกินิ (อังกฤษ: Ealhswith; อังกฤษเก่า: Ealhswið) หรือ เอลวิธา (อังกฤษ: Ealswitha) ประสูติเมื่อปี  ค.ศ. 852 เป็นพระราชธิดาในเอลเธรด และแอลดรอแมนแห่งกินิ ทรงอภิเษกสมรสในปี ค.ศ. 868 ขณะมีพระชนมายุเพียง 16 ปี มีพระราชโอรส ธิดาหลายพระองค์หนึ่งในนั้นคือเจ้าชายเอ็ดเวิร์ดซึ่งต่อมาคือพระเจ้าเอ็ดเวิร์ดผู้อาวุโส หลังจากการสวรรคตของพระราชสวามี  ทรงบวชเป็นชีอย่างที่หญิงม่ายควรกระทำในช่วงยุโรปโบราณ ขณะมีชนมายุ 47 ปี
พระองค์สิ้นพระชนม์ขณะมีพระชนมายุได้ 53 ปี  เมื่อวันที่ 5 ธันวาคม ค.ศ. 905 และฝังในเซนต์แมรี  แอบเบย์,วินเชสเตอร์
ดูเพิ่ม

สมเด็จพระเจ้าอัลเฟรดมหาราช
ประวัติศาสตร์อังกฤษ
เอริก โชจิ

เอริก ทอมัส โชจิ (อังกฤษ: Erik Thomas Shoji; เกิดวันที่ 24 กันยายน พ.ศ. 2532 ที่โฮโนลูลู รัฐฮาวาย สหรัฐอเมริกา) เป็นนักกีฬาวอลเลย์บอลชาวอเมริกัน ที่ได้เล่นให้กับทีมชาติสหรัฐอเมริกา และสโมสรเอสซีซี เบอร์ลินในประเทศเยอรมนี
สังกัดสโมสร

| 0 | 1 | 2 | 3 |
| --- | --- | --- | --- |
| สโมสร | ประเทศ | จาก | ถึง |
| มหาวิทยาลัยสแตนฟอร์ด |  สหรัฐอเมริกา | 2009 | 2012 |
| CVM Spergau |  เยอรมนี | 2012 | 2013 |
| ไฮโป ทีโรล อินส์บรุค |  ออสเตรีย | 2013 | 2014 |
| เอสซีซี เบอร์ลิน |  เยอรมนี | 2014 |  |
เกียรติประวัติ > ทีมชาติ

2006 สาธารณรัฐโดมินิกัน
2008 สหรัฐอเมริกา
2014 ฟลอเรนซ์
เกียรติประวัติ > ผลงานร่วมกับสโมสร

2014  ออสเตรียแชมเปียนชิพ, ร่วมกับไฮโป ทีโรล อินส์บรุค
2014  ออสเตรียคัพ, ร่วมกับไฮโป ทีโรล อินส์บรุค
แหล่งข้อมูลอื่น

Usavolleyball.org - Scheda su Erik Shoji (อังกฤษ)
FIVB - Scheda su Erik Shoji (อังกฤษ)
CEV - Scheda su Erik Shoji (อังกฤษ)
Standford University - Scheda su Erik Shoji เก็บถาวร 2013-11-01 ที่ เวย์แบ็กแมชชีน (อังกฤษ)
| ด ค กรายชื่อนักวอลเลย์บอลชายทีมชาติสหรัฐ – เวิลด์คัพ 2015 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  |
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2016 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  |
เอริง

| --- | --- |

ก่อตั้ง: เมษายน ค.ศ. 1949
ผู้ก่อตั้ง: ดักลาส แมกอาเธอร์
ก่อตั้งที่: ญี่ปุ่น
ประเภท: หน่วยงานกำกับดูแลตนเอง
วัตถุประสงค์: การจำแนกประเภทภาพยนตร์เพื่อระบุความเหมาะสมสำหรับเด็กและเยาวชน
สํานักงานใหญ่: สึกิจิ เขตชูโอ โตเกียว ญี่ปุ่น
ที่ตั้ง: ญี่ปุ่น
พื้นที่ให้บริการ : ญี่ปุ่น
เอริง หรือ เอริน (ญี่ปุ่น: 映倫; โรมาจิ: Eirin) เป็นชื่อย่อของ องค์การจำแนกและจัดประเภทภาพยนตร์ (ญี่ปุ่น: 映画倫理機構; โรมาจิ: Eiga Rinri Kikō; ทับศัพท์: เองะ รินริ คิโก; อังกฤษ: Film Classification and Rating Organization) ซึ่งเป็นหน่วยงานกำกับดูแลด้านภาพยนตร์ในประเทศญี่ปุ่น
เอริงเป็นหน่วยงานกำกับดูแลตนเองโดยไม่สังกัดหน่วยราชการใด ถูกก่อตั้งขึ้นโดยอาศัยจำลองการบริหารรหัสการผลิตของสมาคมผู้ผลิตและผู้จัดจำหน่ายภาพยนตร์แห่งอเมริกา ในเดือนมิถุนายน ค.ศ. 1949 ตามคำแนะนำของกองกำลังยึดครองสหรัฐ โดยแบ่งประเภทภาพยนตร์ออกเป็น 4 ระดับ ตามความเหมาะสมในการรับชมของผู้เยาว์ในวัยต่าง ๆ
เมื่อแรกเริ่ม เอริงถูกก่อตั้งในนาม คณะกรรมการจัดการจรรยาบรรณด้านภาพยนตร์ (ญี่ปุ่น: 映画倫理規程管理委員会; โรมาจิ: Eiga Rinri Kitei Kanri Iinkai) อังกฤษ: Motion Picture Code of Ethics Committee) ต่อมาในปี ค.ศ. 1956 ได้จัดตั้งขึ้นมาใหม่แทนที่ในชื่อ คณะกรรมการจัดการจริธรรมภาพยนตร์ (ญี่ปุ่น: 映画倫理管理委員会; โรมาจิ: Eiga Rinri Kanri Iinkai) ต่อมาในปี ค.ศ. 2007 เปลี่ยนชื่อเป็น คณะกรรมการจริยธรรมภาพยนตร์ (ญี่ปุ่น: 映画倫理委員会; โรมาจิ: Eiga Rinri Iinkai) ก่อนที่จะถูกยุบและจัดตั้งในฐานะองค์กรอิสระในชื่อปัจจุบัน เมื่อปี ค.ศ. 2017
ภาพรวม

เช่นเดียวกับในประเทศอื่น ๆ เอริงได้จัดประเภทภาพยนตร์เพื่อระบุถึงความเหมาะสมของผู้เยาว์ โดยพิจารณาจากเกณฑ์แปดประการ เช่น ภาพยนตร์เรื่องนี้มีเนื้อหาเกี่ยวกับเรื่องเพศหรือความรุนแรงหรือไม่ และการจัดระดับผู้ชมสำหรับภาพยนตร์เรื่องหนึ่งในสี่ระดับ แม้ว่าระดับผู้ชมจะขัดแย้งกันในบางครั้ง แต่ผู้ดูแลของเอริงให้เหตุผลว่า ความเป็นอิสระปกป้องผู้สร้างภาพยนตร์จากทางเลือกที่เข้มงวดกว่า นั่นคือการตรวจพิจารณา (เซ็นเซอร์) จากรัฐบาล
ในระหว่างไตเติลเปิดภาพยนตร์ (ในภายหลัง ส่วนใหญ่เป็นการแสดงคำประกาศลิขสิทธิ์เมื่อภาพยนตร์จบ) ของภาพยนตร์ที่ได้รับการอนุมัติจากเอริง ตราสัญลักษณ์ของเอริงจะปรากฏขึ้นตรงมุมจอของภาพยนตร์หรือข้างชื่อเรื่องภาพยนตร์ เอริงไม่มีอำนาจตามกฎหมายในการห้ามภาพยนตร์ แต่สมาคมเจ้าของโรงภาพยนตร์แห่งญี่ปุ่นห้ามไม่ให้สมาชิกสมาคมฉายภาพยนตร์ที่เอริงไม่ได้จัดระดับผู้ชมไว้
การจัดระดับภาพยนตร์

ระดับภาพยนตร์ของเอริง
เมื่อวันที่ 1 พฤษภาคม ค.ศ. 1998 ได้แบ่งจัดระดับของภาพยนตร์ไว้สี่ประเภท โดยระดับ R15+ และ R18+ เป็นระดับที่ถูกจำกัด ห้ามผู้เยาว์ที่ยังไม่บรรลุนิติภาวะเข้าชมภาพยนตร์ที่ถูกจำกัดเข้าชม ตลอดจนให้เช่า ขาย หรือจัดแสดงดีวีดี/ภาพยนตร์ที่เผยแพร่แก่ผู้เยาว์ การละเมิดดังกล่าวถือเป็นความผิดทางอาญาและมีการบังคับใช้อย่างเข้มงวด
G: ภาพยนตร์ที่สามารถรับชมได้ทุกวัย
PG12: เนื้อหาบางส่วนอาจไม่เหมาะสำหรับเด็กอายุต่ำกว่า 12 ปี ขอแนะนำให้ผู้ปกครองพาบุตรหลานไปด้วยในระหว่างชมภาพยนตร์ อาจมีเนื้อหาที่มีความรุนแรง เนื้อหาเกี่ยวกับเรื่องเพศ การใช้ยาเสพติด ตลอดจนการดื่มสุรา การสูบบุหรี่ หรือการขับรถในวัยที่ยังไม่บรรลุนิติภาวะ ภาพยนตร์สยองขวัญมักจะได้รับระดับนี้
R15+: จำกัดเฉพาะผู้ชมอายุ 15 ปีขึ้นไปเท่านั้น ห้ามมิให้ผู้ที่มีอายุต่ำกว่า 15 ปีชมภาพยนตร์ อาจมีเนื้อหาที่เกี่ยวข้องกับการกลั่นแกล้ง เนื้อหาที่มีความรุนแรงมากขึ้น เนื้อหาเกี่ยวกับเรื่องเพศที่รุนแรงขึ้น ภาษาที่ไม่เหมาะสม และกิจกรรมที่ก่อเกิดอาชญากรรมในทางอาญา เช่น ยากูซ่า และการปลอมแปลงต่าง ๆ
R18+: จำกัดเฉพาะผู้ชมอายุ 18 ปีขึ้นไปเท่านั้น ห้ามมิให้ผู้ที่มีอายุต่ำกว่า 18 ปีชมภาพยนตร์ อาจมีเนื้อหาที่เป็นการดูหมิ่นความรุนแรง กิจกรรมทางเพศที่โจ่งแจ้ง และการเสพยาเสพติด
ดูเพิ่ม

ระบบจำแนกประเภทภาพยนตร์ – ภาพรวมของระบบจำแนกประเภทภาพยนตร์ทั่วโลก
องค์การจัดอันดับด้านความบันเทิงทางคอมพิวเตอร์
แหล่งข้อมูลอื่น

เว็บไซต์ทางการ (ญี่ปุ่น) (ไม่สามารถเข้าชมนอกประเทศญี่ปุ่นได้ จำเป็นต้องใช้ VPN ในการเข้าเว็บไซต์นี้)
เอริง ที่เอกซ์ (ทวิตเตอร์)
เอลฟ์จิฟูแห่งนอร์แธมตัน

| เอลฟ์จิฟูแห่งนอร์แธมตัน |
| --- | --- |
 เอลฟ์จิฟู
ราชินีผู้สำเร็จราชการแห่งนอร์เวย์
ประสูติ: ค.ศ.990
สิ้นพระชนม์: หลังปีค.ศ.1040 (ประมาณ 50 พรรษา)
จักรพรรดินี: พระเจ้าคนุตมหาราช
เอลฟ์จิฟู
พระบุตร: สเวน คนุตสัน กษัตริย์แห่งนอร์เวย์ แฮโรลด์ผู้เท้าไว กษัตริย์แห่งอังกฤษ
ราชวงศ์: เดนมาร์ก
พระบิดา: เอลฟ์เฮล์ม ผู้นำท้องถิ่นของยอร์ก
เอลฟ์จิฟูแห่งนอร์แธมตัน (อังกฤษ: Ælfgifu of Northampton; ค.ศ.990 – หลัง ค.ศ.1036) เป็นมเหสีพระองค์แรกของพระเจ้าคนุตแห่งอังกฤษและเดนมาร์ก และพระราชมารดาของพระเจ้าแฮโรลด์ที่ 1 แห่งอังกฤษ (ค.ศ.1035-1040) ทรงเป็นราชินีผู้สำเร็จราชการแทนแห่งนอร์เวย์ตั้งแต่ปี ค.ศ.1030-1035
การเสด็จพระราชสมภพ และการอภิเษกสมรส

เอลฟ์จิฟูเสด็จพระราชสมภพราวปี ค.ศ.990 ในตระกูลที่ร่ำรวยและเป็นที่นับหน้าถือตาทางตอนเหนือของอังกฤษ ความจงรักภักดีที่พระบิดาของพระองค์มีต่อผู้รุกรานชาวเดนท์ทำให้เอลฟ์จิฟูได้อภิเษกสมรสกับพระโอรสของผู้นำไวกิ้ง ข้อมูลที่มีอยู่น้อยมากบอกว่าการจับคู่เป็นการอภิเษกสมรสทางการเมือง
ในตอนที่มีการอภิเษกสมรส พระราชบิดาของคนุต สเวนเคราส้อม (พระราชนัดดาของฮารัลด์ฟันฟ้า) ได้ตัดสินพระทัยที่จะพิชิตอังกฤษ ส่วนหนึ่งเพื่อแก้แค้นให้กับการสิ้นพระชนม์ของพระขนิษฐาในการฆ่าล้างเผ่าพันธ์ในเดือนพฤศจิกายน ค.ศ.1002 ตามพระราชบัญชาของพระเจ้าเอเธลเร็ด คานุตต่อสู้เคียงข้างพระราชบิดาที่ชนะในท้ายที่สุด แต่กลับสวรรคตในอีก 5 อาทิตย์ต่อมา
เอเธลเร็ดที่หนีไปบ้านเกิดของพระมเหสี เอ็มม่า ได้รับการอัญเชิญจากสภาวิทันให้กลับมาปกครองอังกฤษ คานุตหนีไปเดนมาร์กพร้อมกับเอลฟ์จิฟูเพื่อสั่งสมเงินและกองกำลัง และปีต่อมาพระองค์เสด็จกลับมาพิชิตประเทศ ปราบทั้งเอเธลเร็ดที่สวรรคตและพระโอรสองค์โต เอ็ดมุนด์จอมพลัง แต่ในฐานะผู้ปกครองชาติที่คนส่วนใหญ่เป็นชาวคริสต์ (มีกลุ่มเล็ก ๆ ที่เป็นเพแกน ส่วนใหญ่อยู่ในเดนลอว์) สภาของคานุตประกาศว่ากษัตริย์ควรอภิเษกสมรสกับมเหสีชาวคริสต์และทอดทิ้งเอลฟ์จิฟู ผู้ที่พระองค์ได้ทำพิธีผูกข้อมือตามธรรมเนียมของเพแกน สตรีที่สภาวิทันเลือกคือเอ็มม่าแห่งนอร์ม็องดี มเหสีม่ายของเอเธลเร็ด
เพื่อป้องกันไม่ให้พระโอรสของเอเธลเร็ด เอ็ดเวิร์ดกับอัลเฟรด ช่วงชิงอำนาจของพระองค์ คานุตจึงอภิเษกสมรสกับพระมารดาของทั้งสองพระองค์ เอ็มม่า ในเดือนกรกฎาคม ค.ศ.1017 การอภิเษกสมรสกับเอ็มม่าก็เพื่อรักษาราชวงศ์ดั้งเดิมไว้ต่อไป และพระองค์ได้อาศัยประสบการณ์และความเฉียบแหลมของพระนาง ทว่าพระองค์ไม่ได้ทอดทิ้งมเหสีพระองค์แรก บางทีเอลฟ์จิฟูอาจเป็นพระสนมหรือไม่ก็มเหสีที่ผูกข้อมือด้วยตามธรรมเนียมของชาวสแกนดิเนเวีย สันนิษฐานกันว่าพระราชบุตรที่มีกับเอลฟ์จิฟูเป็นรัชทายาทแห่งบัลลังก์เดนมาร์กและนอร์เวย์ ขณะที่พระราชบุตรของเอ็มม่าที่มีกับคานุตจะได้เป็นรัชทายาทแห่งบัลลังก์อังกฤษ เอ็มม่ามีพระราชบุตรที่มีชีวิตรอดกับคานุตสองพระองค์ พระโอรส ฮาร์ธาคนุต และพระธิดา กุนฮิลด้า
การเป็นราชินีผู้สำเร็จราชการแทนแห่งนอร์เวย์ และพระมารดาของกษัตริย์แห่งอังกฤษ

ในปี ค.ศ.1028 คานุตพิชิตนอร์เวย์ และในปี ค.ศ.1030 พระองค์วางตำแหน่งให้พระโอรส สเวน และพระมเหสี เอลฟ์จิฟู เป็นกษัตริย์และผู้สำเร็จราชการแทนแห่งนอร์เวย์ ทว่าเอลฟ์จิฟูบริหารราชการได้ย่ำแย่และเมื่อคานุตสวรรคตในปี ค.ศ.1035 พระองค์และพระโอรสถูกขับไล่ออกจากนอร์เวย์โดยพระเจ้ามักนุส
หลังคานุตสวรรคต ฮาร์ธาคนุต พระโอรสที่พระองค์ตั้งใจจะให้สืบสัตติวงศ์พัวพันอยู่กับการสู้รบกับมักนุสแห่งนอร์เวย์และไม่สามารถทิ้งอาณาจักรของพระองค์ไปได้ เอ็มม่าและเอิร์ลก็อดวินต้องการให้ฮาร์ธาคนุตขึ้นเป็นกษัตริย์แห่งอังกฤษ ขณะที่เอลฟ์จิฟูและเอิร์ลลีโอฟริคสนับสนุนแฮโรลด์ผู้เท้าไว โอรสสองพระองค์ของเอเธลเร็ด เอ็ดเวิร์ดและอัลเฟรด ก็ได้อ้างสิทธิ์ในบัลลังก์เช่นกัน เนื่องจากฮาร์ธาคนุตล่าช้าและเอ็ดเวิร์ดกับอัลเฟรดถูกขับไล่ออกจากประเทศไปนอร์ม็องดี ชาวอังกฤษจึงเลือกแฮโรลด์ผู้เท้าไวเป็นกษัตริย์ เอ็มม่าได้ส่งพระราชหัตถเลขาไปขอร้องฮาร์ธาคนุตให้กลับมายึดประเทศ ฮาร์ธาคนุตปฏิเสธ พระองค์เลือกที่จะอยู่ในเดนมาร์กและปล่อยให้แฮโรลด์เป็นผู้ปกครองของอังกฤษโดยไร้การโต้แย้ง
แต่เอ็มม่าไม่อยู่เฉย พระองค์อัญเชิญพระราชโอรสด้วยการส่งพระศพของสวามีพระองค์แรก (เอเธลเร็ด) กลับมาจากนอร์ม็องดีที่พระราชโอรสของพระองค์อาศัยอยู่นับตั้งแต่พระราชบิดาสวรรคต น่าเศร้าที่แผนการล้มเหลว จบลงด้วยการสิ้นพระชนม์ของพระโอรส อัลเฟรด ภายใต้สถานการณ์ที่ยังคงเป็นที่ถกเถียงกันมาจนถึงทุกวันนี้ เอ็มม่าถึงขั้นพยายามทำลายชื่อเสียงของแฮโรลด์ผู้เท้าไว ในหนังสือที่เขียนถึงชีวประวัติของพระองค์ Encomium Emmae Reginae พระองค์กล่าวหาแฮโรลด์ว่าเป็นลูกนอกกฎหมาย ไม่ใช่เพราะเป็นพระโอรส "ที่ประสูติจากพระสนม" ของคนุต (พระองค์หมายถึงเอลฟ์จิฟู) แต่ "ถูกเอาตัวมาอย่างลับ ๆ จากข้ารับใช้ที่คลอดลูก และนำมาวางไว้ในห้องบรรทมของพระสนมที่ป่วย"
แหล่งข้อมูล

วิกิมีเดียคอมมอนส์มีสื่อเกี่ยวกับ เอลฟ์จิฟูแห่งนอร์แธมตัน
Aelfgifu of Northampton & Emma of Normandy: Strong Women in a Man’s World
Aelfgifu of Northampton
เอริค โรเธม

เอริค อังเดรียส โรเธม (อังกฤษ: Erik Rotheim), (เกิดเมื่อ วันที่ 19 กันยายน ค.ศ. 1898 – 18 กันยายน ค.ศ. 1938) เป็นวิศวกรเคมีและนักประดิษฐ์ชาวนอร์เวย์ เขาเป็นที่รู้จักในฐานะผู้ประดิษฐ์สเปรย์ละอองลอย ที่สามารถบรรจุและฉีดพ่นของเหลวได้เป็นชิ้นแรก
ภาพวาดการประดิษฐ์ของเอริค โรเธม
ประวัติ

เอริค โรเธมเกิดในคริสเตียนเนีย (ปัจจุบันคือออสโล) ประเทศนอร์เวย์ เขาได้รับปริญญาด้านวิศวกรรมจากประเทศสวิตเซอร์แลนด์ ในปี 1921 เขาสำเร็จการศึกษาเป็นวิศวกรเคมีจากสถาบันเทคโนโลยีแห่งสหพันธ์สวิส ซือริช โดยมีความเชี่ยวชาญเคมีไฟฟ้า ต่อมาเขาได้เข้าเรียนต่อที่สถาบันเทคโนโลยีคาลส์รูเออ
การประดิษฐ์

เขาก่อตั้งบริษัทของตัวเองในออสโลในปี 1925 เขาได้ยื่นคำขอจดสิทธิบัตรสเปรย์ละอองลอยในเดือนตุลาคม 1926 กระป๋องนี้สามารถจ่ายของเหลวต่าง ๆ โดยใช้สารขับดันเคมี สิทธิบัตรในนอร์เวย์ได้รับการอนุมัติในเดือนมิถุนายน 1929 เขาได้ยื่นคำขอสิทธิบัตรในสหรัฐอเมริกาเมื่อวันที่ 30 กันยายน 1927 และได้รับอนุมัติเมื่อวันที่ 7 เมษายน 1931
ในปี 1927 เขาได้สาธิตการประดิษฐ์ให้ผู้ผลิตสี อัลฟ์ อาร์. บเยิร์คเคอ ได้เห็น ในปีถัดมา โรเธมได้เจรจาข้อตกลงในการใช้สิทธิบัตรของเขากับสี น้ำมันชักเงา และขี้ผึ้งเหลว แต่ความสำเร็จทางการค้าในช่วงแรกมีอย่างจำกัด ในปี 1931 ได้มีการก่อตั้งมูลนิธิแยกต่างหากชื่อว่า Rotheim Spraying System เพื่อการใช้สิทธิบัตรในตลาดต่างประเทศ โรเธมเสียชีวิตในปี 1938 และปีถัดมาบริษัทที่ผลิตสินค้าก็ล้มละลาย หลังจากการเสียชีวิตของโรเธมความก้าวหน้าทางเทคโนโลยีได้มีความก้าวหน้าอย่างมากโดยถูกนำไปใช้ในผลิตภัณฑ์ต่าง ๆ รวมถึงแอร์บรัชและสีสเปรย์
สิทธิบัตรนี้ถูกขายให้กับบริษัทอเมริกันในราคา100,000 krการแสวงหาประโยชน์ทางการค้าของสิทธิบัตรดังกล่าวไม่ได้มีความสำคัญจนกระทั่งได้รับการแนะนำในสหรัฐอเมริกาในช่วงทศวรรษปี 1940 การพัฒนาปรับปรุงหลักการพื้นฐานของหัวสเปรย์โดยชาวอเมริกันไลล์ กูดู และวิลเลียม เอ็น. ซัลลิแวน ทำให้เทคโนโลยีนี้ถูกนำไปใช้ในแอปพลิเคชันอื่น ๆ โดยเริ่มจากการใช้Aerosol Bombเพื่อควบคุมแมลง และต่อมาในแอปพลิเคชันอื่น ๆ อีกมากมาย ในปี 1949 โรเบิร์ต แอบป์ลานาล์ป ได้ยื่นขอสิทธิบัตรวาล์วสเปรย์ ซึ่งออกโดยสำนักงานสิทธิบัตรและเครื่องหมายการค้าสหรัฐอเมริกาในปี 1953
มรดกตกทอด

ไปรษณีย์นอร์เวย์ ได้เฉลิมฉลองการประดิษฐ์ของโรเธมด้วยการออกแสตมป์ที่ระลึกในปี 1998
แหล่งข้อมูลอื่น

Highlights of The Aerosol (Fédération Européenne des Aerosols)
เอริก แคลปตัน

| เอริก แคลปตัน |
| --- | --- |

ข้อมูลพื้นฐาน
ชื่อเกิด: เอริก แพทริก แคลปตัน
เกิด: 30 มีนาคม พ.ศ. 2488 (79 ปี)
ที่เกิด: ไรป์ลีย์, เซอร์รีย์, อังกฤษ
แนวเพลง: บลูส์, ร็อก
อาชีพ: นักร้อง,นักแต่งเพลง,นักกีตาร์
เครื่องดนตรี: กีตาร์
ช่วงปี: ค.ศ. 1962 - ปัจจุบัน
ค่ายเพลง: Reprise/Warner
อดีตสมาชิก:  เดอะยาร์ดเบิร์ดส  จอห์น มายอลแอนด์เดอะบูลส์เบรกเกอร์ส  ครีม  เดอะเดอร์ตีแมค  พลาสติกโอโนะแบนด์  บลายด์เฟธ  เดลานีย์แอนด์บอนนีแอนด์เฟรนด์ส  เดเร็กแอนด์เดอะโดมิโนส์ 

เว็บไซต์: ericclapton.com
เอริก แคลปตัน (อังกฤษ: Eric Patrick Clapton; เกิด 30 มีนาคม พ.ศ. 2488) เจ้าของฉายา "Slowhand" เป็นนักกีตาร์ นักร้อง นักแต่งเพลง ชาวอังกฤษ